
Vendim 
Nr.440, datë 16.6.2005

Për miratimin e listës së inventarit të pronave të paluajtshme, shtetërore, TË cilaT I kalojnë në përgjegjësi administrimi akademisë së shkencave

Në mbështetje të nenit 100 të Kushtetutës dhe të neneve 8, pika 3, e 13 të ligjit nr.8743, datë 22.2.2001 “Për pronat e paluajtshme të shtetit”, me propozimin e Ministrit të Pushtetit Vendor dhe të Decentralizimit, Këshilli i Ministrave

Vendosi:

1. Miratimin e listës së inventarit të pronave të paluajtshme, shtetërore, të cilat i kalojnë në përgjegjësi administrimi Akademisë së Shkencave.
Lista përbëhet nga 25 (njëzet e pesë) fletë, që i bashkëlidhen këtij vendimi.
2. Ngarkohet Ministri i Pushtetit Vendor dhe i Decentralizimit, Akademia e Shkencave dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

